Здаўна газета, якога б фармату і накірунку ні была, збірае і гуртуе вакол сябе творчых людзей. Дастаткова прыгадаць “Нашу Ніву” пачатку мінулага стагоддзя з яе геніяльнымі аўтарамі — Купалам, Коласам, Багдановічам, Гарэцкім… Ды што далёка хадзіць! Мець уласнае, хай невялікае, літаратурнае аб’яднанне — гэтае правіла з цягам часу перарасло ў традыцыю раённых газет. І вельмі многія вядомыя сёння пісьменнікі бралі старт менавіта з іх. Скажам, Аркадзь Куляшоў. Або Алесь Разанаў. Першы дэбютаваў у раёнцы ў 12, другі ў 14 сваіх гадоў.